ACORD

între Uniunea Europeană și Islanda privind protecția indicațiilor geografice ale produselor agricole și alimentare

UNIUNEA EUROPEANĂ,

pe de o parte, și

ISLANDA

pe de altă parte,

denumite în continuare „părțile”,

ȚINÂND SEAMA de faptul că părțile convin să promoveze reciproc o dezvoltare armonioasă a indicațiilor geografice definite la articolul 22 alineatul (1) din Acordul privind aspectele legate de comerț ale drepturilor de proprietate intelectuală (Acordul TRIPS) și să încurajeze comerțul cu produse agricole și alimentare originare de pe teritoriile părților,

ȚINÂND SEAMA de faptul că Acordul privind Spațiul Economic European (Acordul privind SEE) prevede recunoașterea și protejarea reciproce ale indicațiilor geografice ale vinurilor, ale produselor vitivinicole aromatizate și ale băuturilor spirtoase,

CONVIN DUPĂ CUM URMEAZĂ:

Articolul 1

Domeniul de aplicare

(1) Prezentul acord se aplică recunoașterii și protecției indicațiilor geografice ale altor produse agricole și alimentare decât vinurile, produsele vitivinicole aromatizate și băuturile spirtoase originare de pe teritoriile părților.

(2) Indicațiile geografice ale unei părți sunt protejate de cealaltă parte în temeiul prezentului acord doar dacă sunt cuprinse în domeniul de aplicare al legislației menționate la articolul 2.

Articolul 2

Indicații geografice recunoscute

(1) După examinarea legislației Islandei care figurează în partea A a anexei I, Uniunea Europeană concluzionează că legislația respectivă este în conformitate cu elementele prevăzute în partea B a anexei I.

(2) După examinarea legislației Uniunii Europene care figurează în partea A a anexei I, Islanda concluzionează că legislația respectivă este în conformitate cu elementele prevăzute în partea B a anexei I.

(3) După încheierea unei proceduri de opoziție în conformitate cu partea C a anexei I și după examinarea indicațiilor geografice pentru produsele agricole și alimentare ale Uniunii Europene enumerate în anexa II, care au fost înregistrate de Uniunea Europeană în temeiul legislației menționate la alineatul (2), Islanda protejează indicațiile geografice respective în conformitate cu nivelul de protecție stabilit în prezentul acord.

(4) După încheierea unei proceduri de opozițieîn conformitate cu partea C a anexei I și după examinarea indicațiilor geografice pentru produsele agricole și alimentare ale Islandei enumerate în anexa II, care au fost înregistrate de Islanda în temeiul legislației menționate la alineatul (1), Uniunea Europeană protejează indicațiile geografice respective în conformitate cu nivelul de protecție stabilit în prezentul acord.

Articolul 3

Adăugarea unor noi indicații geografice

(1) Părțile convin asupra posibilității de a adăuga în anexa II noi indicații geografice pentru a fi protejate, în conformitate cu procedura stabilită la articolul 10 alineatul (3), după încheierea procedurii de opoziție în conformitate cu partea C a anexei I și după examinarea indicațiilor geografice menționate la articolul 2 alineatele (3) și (4), în mod satisfăcător pentru ambele părți.

(2) O parte nu este obligată să protejeze ca indicație geografică o denumire care este în conflict cu denumirea unui soi de plante sau a unei rase de animale și, în consecință, poate induce în eroare consumatorii cu privire la adevărata origine a produsului.

Articolul 4

Domeniul de aplicare al protecției indicațiilor geografice

(1) Indicațiile geografice enumerate în anexa II, inclusiv cele adăugate în temeiul articolului 3, sunt protejate împotriva:

(2) Indicațiile geografice protejate nu devin generice pe teritoriile părților.

(3) În cazul indicațiilor geografice total sau parțial omonime, protecția se acordă fiecărei indicații, dacă aceasta a fost utilizată cu bună credință și ținând seama în mod corespunzător de utilizarea locală și tradițională și de riscul real de confuzie. Părțile decid de comun acord condițiile practice de utilizare în care indicațiile geografice omonime vor fi diferențiate unele de altele, ținând seama de necesitatea de a se asigura un tratament echitabil al producătorilor în cauză și de a nu induce în eroare consumatorii. O denumire omonimă care lasă consumatorilor impresia greșită că produsele sunt originare de pe un alt teritoriu nu se înregistrează, chiar dacă denumirea este exactă în ceea ce privește teritoriul, regiunea sau localitatea din care este originar produsul respectiv.

(4) Atunci când, în cadrul negocierilor cu o țară terță, una dintre părți propune protejarea unei indicații geografice a respectivei țări terțe, iar denumirea este omonimă cu o indicație geografică a celeilalte părți, aceasta din urmă este informată și i se oferă posibilitatea de a prezenta observații înainte ca denumirea să fie protejată.

(5) Nicio dispoziție din prezentul acord nu obligă o parte să protejeze o indicație geografică a celeilalte părți care nu este protejată sau care încetează să mai fie protejată în țara sa de origine. Părțile își notifică reciproc cazul în care o indicație geografică încetează să mai fie protejată în țara sa de origine. Notificarea respectivă se efectuează în conformitate cu articolul 10 alineatul (3).

(6) Nicio dispoziție a prezentului acord nu aduce atingere dreptului oricărei persoane de a-și folosi, în cursul comercializării, numele propriu sau al predecesorului său, cu excepția cazului în care numele respectiv este folosit în așa fel încât induce în eroare consumatorii.

Articolul 5

Dreptul de utilizare a indicațiilor geografice

(1) O denumire protejată în temeiul prezentului acord poate fi utilizată de orice operator care comercializează produse agricole și alimentare care sunt conforme cu caietul de sarcini corespunzător.

(2) Odată ce o indicație geografică este protejată în temeiul prezentului acord, utilizarea denumirii protejate nu face obiectul niciunei înregistrări a utilizatorilor și al niciunei alte taxe.

Articolul 6

Relația cu mărcile

(1) Părțile refuză sau anulează, din oficiu sau la cererea oricărei părți interesate, în conformitate cu legislația fiecăreia dintre părți, înregistrarea unei mărci care corespunde uneia dintre situațiile menționate la articolul 4 alineatul (1) în privința unei indicații geografice protejate pentru produse similare, cu condiția ca cererea de înregistrare a mărcii să fi fost depusă după data cererii de înregistrare a indicației geografice pe teritoriul respectiv.

(2) În cazul indicațiilor geografice menționate la articolul 2, data cererii de înregistrare este data intrării în vigoare a prezentului acord.

(3) În cazul indicațiilor geografice menționate la articolul 3, data cererii de înregistrare este data transmiterii către cealaltă parte a unei cereri de protejare a unei indicații geografice.

(4) Părțile nu au obligația să protejeze o indicație geografică în temeiul articolului 3 dacă, având în vedere existența unei mărci renumite sau bine cunoscute, protecția poate induce în eroare consumatorii cu privire la adevărata identitate a produsului.

(5) Fără a aduce atingere alineatului (4), părțile protejează indicațiile geografice și în cazul în care există o marcă prealabilă. O marcă prealabilă înseamnă o marcă a cărei utilizare corespunde uneia dintre situațiile menționate la articolul 4 alineatul (1) și care a fost solicitată, înregistrată sau consacrată prin utilizare, dacă această posibilitate este prevăzută de legislația în cauză, cu bună credință, pe teritoriul uneia dintre părți, anterior datei la care cealaltă parte prezintă cererea de protecție a indicației geografice în temeiul prezentului acord. O astfel de marcă poate continua să fie utilizată și reînnoită indiferent de protecția acordată indicației geografice, cu condiția să nu existe motive de anulare sau de revocare a mărcii respective în legislația părților cu privire la mărci.

Articolul 7

Asigurarea aplicării

Autoritățile părților asigură în mod adecvat respectarea aplicării protecției prevăzute la articolele 4-6, pentru a preveni și, după caz, a opri orice utilizare ilicită a indicațiilor geografice protejate. De asemenea, autoritățile părților asigură respectarea aplicării acestei protecții la cererea unei părți interesate.

Articolul 8

Reguli generale

(1) Importul, exportul și comercializarea oricărui produs menționat la articolele 2 și 3 se desfășoară în conformitate cu actele cu putere de lege și actele administrative aplicabile pe teritoriul părții pe a cărei piață se introduc produsele respective.

(2) Orice chestiune referitoare la caietele de sarcini ale indicațiilor geografice înregistrate este gestionată de comitetul mixt instituit în temeiul articolului 10.

(3) Înregistrarea indicațiilor geografice protejate în temeiul prezentului acord poate fi anulată numai de către partea din care este originar produsul.

(4) Un caiet de sarcini al unui produs menționat în prezentul acord este caietul de sarcini aprobat de autoritățile părții de pe teritoriul căreia este originar produsul, inclusiv eventualele modificări, de asemenea aprobate.

Articolul 9

Cooperare și transparență

(1) Părțile păstrează legătura, fie direct, fie prin intermediul comitetului mixt instituit în temeiul articolului 10, cu privire la toate chestiunile referitoare la aplicarea și funcționarea prezentului acord. În special, o parte poate solicita celeilalte părți informații privind caietele de sarcini ale produselor și modificările acestora, precum și punctele de contact pentru dispozițiile în materie de control.

(2) Fiecare parte poate face publice caietele de sarcini sau o fișă rezumat a acestor caiete, precum și punctele de contact pentru dispozițiile în materie de control corespunzătoare indicațiilor geografice protejate ale celeilalte părți în temeiul prezentului acord.

Articolul 10

Comitetul mixt

(1) Cele două părți convin să instituie un comitet mixt format din reprezentanți ai Uniunii Europene și ai Islandei pentru monitorizarea evoluțiilor legate de prezentul acord și pentru intensificarea cooperării și a dialogului în materie de indicații geografice.

(2) Comitetul mixt adoptă decizii prin consens. Comitetul mixt își stabilește propriul regulament de procedură. Acesta se întrunește la cererea oricăreia dintre părți, alternativ în Uniunea Europeană și în Islanda, la o dată, într-un loc și într-un mod (care poate include videoconferința) stabilite de comun acord de către părți, dar nu mai târziu de 90 de zile de la efectuarea solicitării.

(3) Comitetul mixt asigură, de asemenea, funcționarea adecvată a prezentului acord și poate lua în considerare orice aspect legat de punerea în aplicare și funcționarea acestuia. În special, comitetul răspunde de:

Articolul 11

Intrarea în vigoare

(1) Prezentul acord se ratifică sau se aprobă de către părți în conformitate cu procedurile lor interne.

(2) Sub rezerva alineatului (3), prezentul acord intră în vigoare în prima zi a primei luni care urmează datei la care părțile și-au notificat reciproc finalizarea procedurilor menționate la alineatul (1).

(3) Dacă această dată este anterioară datei intrării în vigoare a acordului sub formă de schimb de scrisori dintre Uniunea Europeană și Islanda privind preferințele comerciale suplimentare pentru produsele agricole stabilit în temeiul articolului 19 din Acordul privind SEE, încheiat la Bruxelles la douăzeci și trei martie două mii șaptesprezece, prezentul acord intră în vigoare la aceeași dată cu acordul menționat.

Съставено в Брюксел на двадесет и трети март през две хиляди и седемнадесета година.

Hecho en Bruselas, el veintitrés de marzo de dos mil diecisiete.

V Bruselu dne dvacátého třetího března dva tisíce sedmnáct.

Udfærdiget i Bruxelles den treogtyvende marts to tusind og sytten.

Geschehen zu Brüssel am dreiundzwanzigsten März zweitausendsiebzehn.

Kahe tuhande seitsmeteistkümnenda aasta märtsikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Μαρτίου δύο χιλιάδες δεκαεπτά.

Done at Brussels on the twenty third day of March in the year two thousand and seventeen.

Fait à Bruxelles, le vingt trois mars deux mille dix-sept.

Sastavljeno u Bruxellesu dvadeset trećeg ožujka godine dvije tisuće sedamnaeste.

Fatto a Bruxelles, addì ventitré marzo duemiladiciassette.

Briselē, divi tūkstoši septiņpadsmitā gada divdesmit trešajā martā.

Priimta du tūkstančiai septynioliktų metų kovo dvidešimt trečią dieną Briuselyje.

Kelt Brüsszelben, a kétezer-tizenhetedik év március havának huszonharmadik napján.

Magħmul fi Brussell, fit-tlieta u għoxrin jum ta’ Marzu fis-sena elfejn u sbatax.

Gedaan te Brussel, drieëntwintig maart tweeduizend zeventien.

Sporządzono w Brukseli dnia dwudziestego trzeciego marca roku dwa tysiące siedemnastego.

Feito em Bruxelas, em vinte e três de março de dois mil e dezassete.

Întocmit la Bruxelles la douăzeci și trei martie două mii șaptesprezece.

V Bruseli dvadsiateho tretieho marca dvetisícsedemnásť.

V Bruslju, dne triindvajsetega marca leta dva tisoč sedemnajst.

Tehty Brysselissä kahdentenakymmenentenäkolmantena päivänä maaliskuuta vuonna kaksituhattaseitsemäntoista.

Som skedde i Bryssel den tjugotredje mars år tjugohundrasjutton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen